Up-36/94
Natisni
Opravilna št.:
Up-36/94
Datum odločitve:
23. 1. 1998
ECLI:
ECLI:SI:USRS:1998:Up.36.94
Akt:
Ustavna pritožba I. A. P. zoper odločbo Ministrstva za okolje in prostor RS št. 362/D-123/93 z dne 17.2.1994 v zvezi s sklepom Sekretariata za urejanje prostora občine Ljubljana - Center št. 362-463/92, 363-160/92 in 351-190/92 z dne 17.8.1993
Izrek:
Ustavna pritožba I. A. P. zoper odločbo Ministrstva za okolje in prostor RS v zvezi s sklepom Sekretariata za urejanje prostora občine Ljubljana - Center se zavrže.
Evidenčni stavek:
Ker vlagatelj ustavne pritožbe ni tisti, ki bi mu bila z izpodbijanim posamičnim aktom kršena kakšna človekova pravica ali temeljna svoboščina, je Ustavno sodišče ugotovilo, da je pritožbo vložila neupravičena oseba.
Geslo:
Neupravičeni vlagatelj ustavne pritožbe.

Pomanjkanje pooblastila za zastopanje vlagatelja.
Pravna podlaga:
Zakon o Ustavnem sodišču (ZUstS), 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 5. 1994
Vrsta odločitve:
sklep
Vrsta rešitve:
zavrženje
Dokument:
US18755
Up-36/94
23.1.1998
S K L E P
Ustavno sodišče je v postopku za preizkus ustavne pritožbe I. A. P. iz L. na seji senata dne 23. januarja 1998
s k l e n i l o :
Ustavna pritožba I. A. P. zoper odločbo Ministrstva za okolje in prostor RS št. 362/D-123/93 z dne 17.2.1994 v zvezi s sklepom Sekretariata za urejanje prostora občine Ljubljana - Center št. 362-463/92, 363-160/92 in 351-190/92 z dne 17.8.1993 se zavrže.
O b r a z l o ž i t e v
1. Ustavno pritožbo je 23.5.1994 vložila in jo 29.1.1996 dopolnila odvetnica B. O., L., ni pa priložila pooblastila za zastopanje. Na poziv Ustavnega sodišča je 11.11.1997 odgovorila, da je njeno pooblastilno razmerje v tej zadevi prenehalo. I. P., L., ki je bil naveden kot pritožnik, je Ustavno sodišče z dopisom dne 14.11.1997 pozvalo, naj sporoči, ali šeje po odvetnici vloženo ustavno pritožbo za svojo, in ga opozorilo, da bo sodišče sicer štelo, da je ustavno pritožbo vložila neupravičena oseba in jo zato v skladu s tretjo alineo prvega odstavka 55. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) zavrglo.
2. Na ta poziv je Ustavno sodišče 24.11.1997 prejelo odgovor s podpisom I. A. P., K. 4, L., ki naj bi nastopal v imenu I. P., Z. 20, L., kot njegov pooblaščenec. Dopisu, v katerem podpisani izjavlja, da šteje po odvetnici B. O. vloženo ustavno pritožbo Up-36/94 za svojo, ni priloženo nobeno pooblastilo, zato je Ustavno sodišče štelo, da je ustavno pritožbo oz. njeno dopolnitev vložil podpisani I. A. P., K. 4, L.
3. Upravičenec v postopku denacionalizacije je I. P., Z. 20, L., in kot tak je le on je upravičen vložiti ustavno pritožbo zoper odločbo Ministrstva za okolje in prostor RS št. 362/D-123/93 z dne 17.2.1994 v zvezi s sklepom Sekretariata za urejanje prostora občine Ljubljana - Center št. 362-463/92, 363-160/92 in 351-190/92 z dne 17.8.1993, izdanem v postopku
denacionalizacije. Ker vlagatelj ustavne pritožbe ni tisti, ki bi mu bila z izpodbijanim posamičnim aktom kršena kakšna človekova pravica ali temeljna svoboščina, je Ustavno sodišče ugotovilo, da je pritožbo vložila neupravičena oseba.
4. Ustavno sodišče je ta sklep sprejelo na podlagi tretje alinee prvega odstavka 55. člena ZUstS v senatu v sestavi: predsednik dr. Tone Jerovšek ter člana mag. Matevž Krivic in dr. Lovro Šturm.
Predsednik senata
dr. Tone Jerovšek